laion/Wikipedia-Exotic huggingface dataset:
Stefan Arand

Stefan Arand (sündinud 19. juulil 2002 Tartus) on eesti veemotosportlane. Lõpetas 2021. aastal Miina Härma Gümnaasiumi, jätkanud õpinguid EBS-is ettevõtluse ja ärijuhtimise erialal. Veemotospordiga hakkas tegelema 2013. aastal Henry Põvvati käe all, hiljem treeninud ka Ahto Aaslav-Kaasiku juhendamisel. Harrastanud ka motokrossi. Tuli 2021. aastal klassis F-4 ning aastatel 2022 ja 2023 klassis F-2 Eesti meistriks. Tuli 2017. aastal klassis GT-30, 2022. aastal klassis F-4 ja 2023. aastal klassis F-2 Balti meistriks. Tuli juunioride arvestuses aastatel 2015, 2016, 2017 ja 2018 klassis GT-15; aastatel 2015 ja 2016 klassis JT-250; täiskasvanute arvestuses aastatel 2017 ja 2018 klassis GT-30, 2019. aastal klassis Offshore 3J ning aastatel 2021 ja 2022 klassis F-4 Euroopa meistriks. Tuli juunioride arvestuses aastatel 2015, 2016 ja 2018 klassis GT-15; aastatel 2017 ja 2018 klassis GT-30 ning 2022. aastal klassis F-4 täiskasvanute arvestuses maailmameistriks. Alates 2024. aasta hooajast sõidab esimese eestlasena Vormel 1 (F-1) klassis. 2015, 2016, 2017, 2018 Eesti parim noor veemotosportlane 2016, 2017, 2018 UIM parim noor veemotosportlane 2020 Eesti Vabariigi spordipreemia (Eesti veemotospordi koondis – Stefan Arand, Rasmus Haugasmägi, Jasmiin Üpraus – kõrgete saavutuste eest 2019. aastal) 2022, 2023 Eesti parim veemotosportlane Veemoto Eestlastest veemoto maailmameistrid "Stefan Arand liitub esimese eestlasena F1 sarjaga". Eesti Veemoto Liit, 18. jaanuar 2024 Biograafia ESBL-is Sporditulemused ESBL-is
Sindhi provints

Sindh provints on Pakistani provints ja sindhide ajalooline kodumaa. Sindhi provintsi elanikud kõnelevad valdavalt sindhi keelt. Nimi Sindh tuleneb piirkonda läbiva Induse jõe nimest. Assüürlastele oli see jõgi Sinda, kreeklastele Sinthus, roomlastele Sindus jne. Sindhi üleujutus 2011 Sindhi valitsuse koduleht
Frederik Willem de Klerk

Frederik Willem de Klerk (18. märts 1936 Johannesburg – 11. november 2021) oli Lõuna-Aafrika Vabariigi poliitik. Frederik Willem de Klerk valiti 1972. aastal Lõuna-Aafrika Vabariigi parlamenti. Ta oli Lõuna-Aafrika Vabariigi president aastatel 1989–1994. Tema ajal lõpetati LAV-is apartheidipoliitika. Frederik Willem de Klerk pälvis 1993. aastal koos Nelson Mandelaga Nobeli rahuauhinna. Järgmisel aastal (1994) valiti ta Ameerika Filosoofiaseltsi välisliikmeks.
Lėlaičiai

Lėlaičiai (žemaidi Lielātē) on küla Leedus Mažeikiai rajoonis Šerkšnėnai vallas. Lėlaičiai asub Šerkšnė jõe kaldal. Osaliselt ulatub külla Natura 2000 ala Venta keskjooks. Ka jääb osaliselt külla Šerkšnė hüdrograafiline kaitseala. Külas on kalmistu. Kalmistul asuv kabel valmis aastal 1931. Küla nimi tuleneb sealse mõisa esimeste omanike Lėlovičite nimest. Tegemist oli läti soost suurnikega, nime aluseks on lätikeelne sõna liels (suur). XVI sajandil sai alguse Lėlaičiai mõis. Küla mainiti esmakordselt aastal 1584. 1764. aastal elas külas neli juuti. Aastal 1765 sündis külas Leedu kirjanik Dionizas Poška. Aastal 1880 püstitas Stirpeikade pere kalmistule kabeli, mis 1930. aastal läks kihelkonna omandisse. Järgmisel aastal asendati see uue kabeliga. Muinsuskaitse all on Žemalė küla piiril asuv muinaskalme. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. https://www.geoportal.lt/map/ Lietuvos istorijos archyvas: B. SA-3725, l. 30. 1765-01-14 juutide register. Senkapis Küla Mažeikiai piirkonna entsüklopeedias
Piedad Córdoba

Piedad Esneda Córdoba Ruiz (25. jaanuar 1955 – 20. jaanuar 2024) oli Colombia jurist ja poliitik. Ta kuulus Colombia Liberaalsesse Parteisse ja oli aastail 1994–2010 Colombia Senatis.
Pašerkšnė

Pašerkšnė (žemaidi Pašerkšnie) on küla Leedus Mažeikiai rajoonis Šerkšnėnai vallas. Pašerkšnė asub Šerkšnė jõe kaldal. Jõel on küla kohal Pašerkšnė paisjärv. Külas on kaks kalmistut. Küla on esmamainitud 1646. aastal. Seal asus ka Pašerkšnė mõis. 1764. aastal elas külas seitse juuti. Dėl Mažeikių rajono savivaldybės gyvenamųjų vietovių nustatymo, pavadinimų suteikimo, gyvenamųjų vietovių panaikinimo, teritorijų ribų nustatymo ir pakeitimo Gyventojai gyvenamosiose vietovėse: Lietuvos Respublikos 2021 metų gyventojų surašymo rezultatai. Vilnius: Statistikos departamentas, 2022. Lietuvos istorijos archyvas: B. SA-3725, l. 30. 1765-01-14 juutide register. Küla Mažeikiai piirkonna entsüklopeedias
Schönbühel-Aggsbach

Schönbühel-Aggsbach on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Zelking-Matzleinsdorf

Zelking-Matzleinsdorf on vald (Gemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Texingtal

Texingtal on vald (Gemeinde) Austrias Alam-Austria liidumaal Melki ringkonnas. Seal sündis Austria liidukantsler Engelbert Dollfuß. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Weiten

Weiten on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Kuniko Tsurita

Kuniko Tsurita (つりたくにこ, Tsurita Kuniko, 25. oktoober 1947 – 14. juuni 1985) oli Jaapani manga kunstnik. Ta oli esimene naissoost autor ajakirjas Garo (18-aastasena) ja selle ainuke püsivalt kaastööd teinud naiskoomiksikunstnik. Tsurita alustas mangade joonistamist teismelisena ja esitas oma töid ajakirjade võistlustele, kuid ilma erilise eduta, kuna naisautoritelt oodati romantilisi lugusid (shoujo), mitte märulilugusid. Üks toimetaja kirjutas: "Soovitan teil jääda teema juurde, millega olete tuttav, ja joonistada hoopis tüdrukuid”. Hiljem saavutas ta edu alternatiivses manga-ajakirjas Garo. Tsurita suri 1985. aastal 37-aastaselt luupuse tüsistustesse. Paljud Tsurita mangad olid gekiga stiilis. Tsurika tööd keskenduvad ja vastanduvad naiste soorollidele ning naiselikkuse, soolise identiteedi ja seksuaalsuse patriarhaalsete ideede teemadele. Mõnes tema töös on androgüünseid või soonormidele vastanduvaid autoportreesid. Tsurikal oli mitmekülgne visuaalne stiil, mis ulatus nappidest, lihtsatest joonistustest, kus kasutatakse tühja ruumi, popkunstist ja juugendstiilist inspireeritud stseenideni. フライト : つりたくにこ作品集 (Lend: Kuniko Tsurita teosed ). Seirin Kōgeisha, 2010. 彼方へ : つりたくにこ未発表作品集 (Edasi: Kuniko Tsurita avaldamata teosed ). Seirin Kōgeisha, 2001. 六の宮姫子の悲劇 (Printsess Rokunomiya tragöödia ). Seirin Kōgeisha, 2001. Lend on tõlgitud järgmistesse keelesse: Itaalia keeles, V. Filosa. Coconino Press, 201ISBN 97888761843459. Prantsuse keel, autor Léopold Dahan. Atrabile . 2021. aastaISBN 9782889231010 Sinine taevas, üks pilv, tõlkinud Ryan Holmberg. Inglise keeles, 2020.ISBN 9781770463981ISBN 9781770463981 Churchman, Fi (16. detsember 2020). "A Forgotten Manga Artist: Kuniko Tsurita". ArtReview. "A Forgotten Manga Artist: Kuniko Tsurita". artreview.com (inglise). Vaadatud 21. jaanuaril 2024. Bellot, Gabrielle (5. august 2020). "The Groundbreaking Female Artist Who Shaped Manga History". The Atlantic (inglise). Vaadatud 21. jaanuaril 2024. "Kuniko Tsurita – Drawn & Quarterly". drawnandquarterly.com. Vaadatud 21. jaanuaril 2024. "The Bries Space | The Sky is Blue with a Single Cloud - Kuniko Tsurita". The Bries Space (hollandi). Vaadatud 21. jaanuaril 2024. Chazan, Helen (22. juuli 2020). ""Tragedy" and Trauma: The Gekiga of Kuniko Tsurita". The Comics Journal (Ameerika inglise). Vaadatud 21. jaanuaril 2024. Liberty, Megan N. (10. märts 2021). "How Kuniko Tsurita Broke the Mold for Women Comic Artists in Japan". Hyperallergic. "The Sky is Blue with a Single Cloud – Drawn & Quarterly". Tsurita avaldamata tööde kogumik "Teisele poole" Tsurita teos "Lend" Tsurita teos "Suur Vanker ja Merimadu"
Soltvadkert

Soltvadkert (kuni 1901. aastani Vadkert, saksa keeles Wadkert, horvaadi keeles Vakier) on linn Ungaris Bács-Kiskuni komitaadis Kiskőrösi kreisis. Soltvadkert asub Kiskőrösist umbes 9 km idakagus ja komitaadikeskusest Kecskemétist ligikaudu 41 km edelas. Asula varasem nimi oli Vadkert. Vadkerti on ürikutes esmamainitud 1376. aastal. Tõenäoliselt hävis küla türklaste rünnakus 1526. aasta oktoobris. 18. sajandil algas tühjaksjäänud küla taasasustamine. Vadkerti saabus švaabi ümberasujaid. Praeguse nime sai küla 1901. aastal. Linnaõigused sai Soltvadkert 1. septembril 1993. Bodelshausen, Saksamaa Sărmășag, Rumeenia Detailed Gazetteer of Hungary, vaadatud 23.09.2024. Történelmünk Soltvadkert Város. Vaadatud 21. jaanuaril 2023
Martin Heinrich Klaproth

Martin Heinrich Klaproth (1. detsember 1743 Wernigerode – 1. jaanuar 1817 Berliin) oli saksa keemik. Ta on tuntud peamiselt kui keemiliste elementide uraani (1789), titaani (1795), telluuri (1798) ja kroomi (1798) avastaja. 1795 – valiti Londoni Kuningliku Seltsi liikmeks 1804 – valiti Rootsi Kuningliku Teaduste Akadeemia välisliikmeks 1815 – valiti Göttingeni Teaduste Akadeemia välisliikmeks
Ybbs an der Donau

Ybbs an der Donau (lühidalt: Ybbs) on linn (Stadtgemeinde) Austrias. See rajati 1317. aastal. Kogu linnas, alates oluliste kaubateede ristumiskohast ja piki Doonaud, on linn säilinud paigana, millel oli juba keskajal suur majanduslik tähtsus. Ybbsi jõe orgu kutsutakse Ybbsi oruks või Ybbsi väljaks (Ybbsfeld). 788. aastal toimus Ybbsi väljal (Ybbsfeld) lahing frankide ja avaaride vahel. Raudteesild pommitati 26. märtsil 1945; otselöök toendile, lõunapoolne lähenemine läbi lõigatud, pealiin blokeeritud. Bobbio, Itaalia Ybbsi loodeosas asub Ybbs-Persenbeugi elektrijaam, esimene jõel töötav elektrijaam Austria Doonaul. WIlly Höhn, Coburgi põliselanik, oli pärit Stettinist. 1939. aastal nõudis ta ühe oma erikonstruktsiooni elluviimist. 11. novembrist 1907 kuni 22. septembrini 1953 oli Ybbs Ybbseri maanteel, võib-olla maailma lühimal trammiliinil. See oli 2,94 km pikk ja ühendas linna Westbahni raudteejaamaga Ybbs-Kemmelbachis. Ybbsi oru raudtee Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Yspertal

Yspertal on vald (Marktgemeinde) Austrias Alam-Austria liidumaal Melki ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Mehis Muru

Mehis Muru (sündinud 1. augustil 1989) on eesti orienteeruja. 2008. aastal lõpetas ta kuldmedaliga Türi majandusgümnaasiumi. 2015. aastal lõpetas ta Tallinna Tehnikaülikooli ehitusteaduskonnas tööstus- ja tsiviilehituse eriala bakalaureuse- ja magistriõppe integreeritud õppe ja sai tehnikateaduste magistri kraadi. Eesti meistrivõistlustel orienteerumisjooksus on ta võitnud segateatesprindis OK JOKA võistkonnas 2023. aastal kulla, 2017. ja 2019. aastal hõbeda ning 2018. aastal pronksi. Rogaini Euroopa meistrivõistlustel on ta võitnud meesvõistkondade arvestuses koos Martin Vilismäega 2021. aastal Eestis Otepääl pronksi ja 2023. aastal Soomes Pöytyäl hõbeda. 2008 Türi valla hõbedane aumärk 2023 Järvamaa parim meessportlane Türi valla aumärkidega tunnustatakse seitset inimest. Järva Teataja, 8. oktoober 2008 Tallinna Tehnikaülikool. Lõpetajad suvi 2015 Sport24. Mehis Muru sporditulemused Eestlased korraldasid kodusel rogaini EM-il auhinnalaua suurpuhastuse. ERR Sport, 5.09.2021 Mehis Muru võitis rogaini EMil hõbemedali. Järva Teataja, 13. september 2023
Alavuotto

Alavuotto (soome keeles ka: Ala-Vuotto) on küla Soomes Oulu linna Vuotto linnaosas, endises Ylikiiminki vallas. Asub Kiiminki jõe kaldal. Külas elab umbes 60 inimest ja pindala on 95 km².
Tekstõlnõk

Tekstõlnõk (ukraina keeles Текстильник; kuni 1972. aastani Rakivka (Раківка)) on mikrorajoon Ukrainas Donetski edelaosas asuvas Kirovi rajoonis. 2021. aasta 21. jaanuaril toimus rünnak Tekstõlnõki turule, milles hukkus vähemalt 27 inimest. "At least 25 killed in Donetsk strike as Russian gas producer Novatek suspends terminal operations". abc.net.au (inglise). Australian Broadcasting Corporation. 21. jaanuar 2021. Vaadatud 21. jaanuaril 2021. "Russia-Ukraine war: At least 18 dead in new strike, Zelenskyy brands Trump's rhetoric 'dangerous'". euronews.com (inglise). Euronews. 21. jaanuar 2021. Vaadatud 21. jaanuaril 2021. Mosca: bombardamento ucraino su Donetsk occupata, 27 morti e 25 feriti. Rai News, 21. jaanuar 2024  Tekstõlnõk – pildid, videod ja helifailid Wikimedia Commonsis
Jüri Mazurtšak

Jüri Mazurtšak (sündinud 9. augustil 1961) on eesti muusik, ansambli 2 Quick Start trummar. Jüri Mazurtšak on üheksa aastat õppinud Tallinna Muusikakeskkoolis viiulit ja mõnda aega Otsa-nimelises muusikakoolis. Trumme hakkas mängima Oleviste kiriku gospelkoori saateansamblis. Ta on mänginud ansamblites Zaltus Lumel ja Monitor. Jüri Mazurtšak on mitmel korral osalenud Eurovisiooni lauluvõistlusel. Näiteks osales ta lavaesituses 1998. aasta Eurovisiooni lauluvõistlusel, kus Eestit esindas Koit Toome lauluga "Mere lapsed" ja mängis löökpille Tallinnas toimunud 2002. aasta Eurovisioonil, kus Eestit esindas Anna Sahlene lauluga "Runaway". Tema poeg on laulja, laulukirjutaja ja muusik Oliver Mazurtšak. "Eesti Laulul silmapaistva esituse teinud Ollie isast Jüri Mazurtšakist: kui poleks papsi, poleks ka mind!". Kroonika. 11. märts 2023. Vaadatud 21. jaanuaril 2024. "Eurovisioonile pürgiv Ollie sündis muusika keskele. Jüri Mazurtšak pojale: sõida ja võida!". 20. jaanuar 2023. Vaadatud 21. jaanuaril 2024.
Lõhenevus

Lõhenevus on kristallstruktuuri omavate ainete omadus mehaaniliselt jaguneda väiksemaiks osadeks (lõheneda) mööda kindlasuunalisi tasapindu. See, kuidas mineraal lõheneb, sõltub tema kristallstruktuuri ehitusest. Näiteks vilkude kristallstruktuuri ehitus meenutab üliõhukesi üksteise peale asetatud lehti. Lehe sees on tugevamad keemilised sidemed kui lehtede vahel. Seetõttu on vilkudele omane ühesuunaline ülitäiuslik lõhenevus. Kaltsiidis (CaCO3) on aga kaltsiumi, süsiniku ja hapniku aatomeist moodustatud ühikrakk (väikseim vastavat kristalli esindav osa) romboeedrikujuline, mistõttu lõhenebki kaltsiidi kristall purunemisel väiksemateks romboeedriteks (enamasti pole küll tegemist täiusliku romboeedri, vaid paljude sama orientatsiooniga romboeedrite kogumiga). Kvartsi (SiO2) kristallstruktuuris esinevad aga vaid tugevad kovalentsed sidemed, mistõttu pole tal eelistatud lõhenevussuunda. Seetõttu ei teki kvartsi kristalli mehaanilisel purustamisel tasapinnalisi lõhenevusjälgi, vaid niinimetatud karplik murre ehk sile, läikiv ja kõverjooneline murdepind. Lõhenevuspinnad ei ole samaväärsed kristalli tahkudega. Nii kaltsiit kui ka kvarts esinevad tihti hästi väljakujunenud morfoloogiaga kristallidena, mis ei sarnane kuidagi vastava mineraali lõhenevuspindadega.
Pulmanpoolhaagis

Pulmanpoolhaagis, ka europoolhaagis ja universaalne poolhaagis (inglise keeles drop side trailer) on küljeluukidega kinnine poolhaagis, mille karkass on kaetud veekindla katte ehk tendiga. Tent (tarpaulin) on veekindel polüestrist kate, mis kaitseb poolhaagises või muus veoühikus olevat kaupa ilmastikuolude eest. Alumiiniumisulamist külgluukide ja tentkattega poolhaagise sisekõrgus esiosas on enamasti 2,70 m ja tagaosas 2,85 m. Poolhaagise esiseina nurkades on teraspostid, mis tagavad selle jäikuse. Esisein peab vastu kuni 13,5 t seestpoolt ettepoole mõjuvale jõule. Tagaosas on kogu poolhaagise kõrguses kahele poole avanevad alumiiniumsulamist tiibuksed. Küljelt laadimiseks tõstetakse tent kas osaliselt või täielikult üles. Koormaruumi seinad ja katus on mõnevõrra elastsed ja tihedam pealelaadimine on teatud piirini võimalik. Miinuseks on asjaolu, et veetavale lastile võivad avaldada mõju ilmastikuolud (niiskus, kõrge ja madal temperatuur). Europooltreileri tühikaal on tavaliselt vahemikus 5,0–5,5 t. Varem kehtinud standardi järgi on europoolhaagiste kasutamisel veduki haakesadula kõrgus 1250 mm, mis võimaldab kasutada koormaruumi mahutavusega kuni 90 m3. Uue standardi järgi võib olla haakesadula kõrgus teepinnast vahemikus 1100–1170 mm, mis võimaldab saada poolhaagise lastiruumi mahuks 13,6 m pikkuse juures 95 m3. Transport ja transporditehnoloogiad. 2020. ISBN 9789916960035.
Kardinpoolhaagis

Kardinpoolhaagis, ka kardinpooltreiler (ingl.k. curtainsider; tautliner) on tendiga suletud kerega poolhaagis, mille küljed ja lagi on peale- ja mahalaadimiseks kokkuvolditavad ette- või tahapoole. Tendist (ingl.k. tarpaulin) külgkardinad koos vertikaalsete tugipostide ja horisontaalsete tugedega tagavad poolhaagise külgede piisava tugevuse. Kardinpoolhaagised võimaldavad kiiret ja mugavat laadimist külgedelt ning pealt. Analoogiliselt kardinpoolhaagistega toodetakse ka kardintäishaagiseid. Külgkardinad (tent) on valmistatud tugevast materjalist, mille aluspõhjaks on spetsiaalne kootud kangas. Hõlpsasti avatav on ka poolhaagise lagi (katus). Kergelt libisevat katust saab avada nii ette- kui ka tahapoole. Katusematerjal laseb läbi päevavalgust, mis võimaldab teostada laadimistöid päevalgel ilma täiendava valgustuseta koormaruumis. Kardinpooltreileri külgmised tugipostid on ümbertõstetavad treileri kogu pikkuse ulatuses. Postide vahele saab kinnitada horisontaalseid, perforeeritud kinnitusavadega alumiiniumsulamist tugiprofiile, mille külge omakorda võib kinnitada kaubaaluseid pikisuunas toetavaid risttalasid. Kuna kardinpoolhaagisel puuduvad põrandast kõrgemale ulatuvad külgluugid, tuleb laadimisel kinnitada poolhaagise põranda ja esiseina külge suurem osa pakkeüksustest. Poolhaagise külgedel põrandapinnast allpool on profiil perforeeritud avadega koormarihma konksu kinnitamiseks. Kardintreileri kaal sõltub tellitavast lisavarustusest ja on enamasti vahemikus 4,8–5,2 t. Poohaagise põrand on kaetud niiskuskindlate, 28-30 mm paksuste immutatud vineerist elementidega. Treileri põrandaplaatide hõõrdetegur (0,6) aitab tagada teatud juhtudel kaubaaluste paigalejäämise ka ilma täiendava kinnitamiseta vaatamata autorongi liikumisest tingitud tavapärastele inertsjõududele. Kesk- ja Lääne-Euroopas veetakse iga päev tuhandeid poolhaagiseid raudteeplatvormidel intermodaalsete rongide koosseisus. Selleks tõstetakse pooltreilerid pukk-kraanade või suurte tõstukite abil lähtejaamas spetsiaalsetele platvormvagunitele, kus need kinnitatakse vagunil oleva sadula külge sadulatapiga. Et kaubaga täidetud poolhaagiste raamid tõstmisel läbi ei painduks, peavad need olema tugevdatud. Lisaks on veoühikutel neli tõstmiskohta, kaks kummalgi küljel. Intermodaalne poolhaagis (ingl.k. intermodal semitrailer) on spetsiaalne, tugevdatud raami ja tõstekohtadega poolhaagis, mida kasutatakse intermodaalsetel raudteevedudel. Transport ja transporditehnoloogiad. 2020. ISBN 9789916960035.
Koidik (partei)

Koidik (vene keeles Рассвет) on Venemaa loomisjärgus poliitiline partei, mille moodustas tagasi lükatud presidendikandidaat Jekaterina Duntsova.
Saareküla (Viljandi)

Saareküla on küla Viljandimaal Viljandi vallas 12 km Viljandist ida pool. See piirneb Ärma jõega. Saareküla on tüüpiline hajaküla. Külas on Everti talu kalmistu. Küla idapiiril voolab Mähma oja. Kuni 2013. aastani kuulus küla Viiratsi valda. Maa-amet, vaadatud 21.11.2020. Statistikaameti statistika andmebaas, vaadatud 25.06.2024. Eesti haldus- ja asustusjaotuse klassifikaator, vaadatud 9.06.2014.
Megapoolhaagis

Megapoolhaagis, ka megapooltreiler (inglise keeles mega semi-trailer) on tavapärasest kõrgema (3,0m) sisekõrgusega pooltreiler, mille haakesadula kõrgus teepinnast on ca 960 mm. Poolhaagise madalam põhjakõrgus maapinnast võimaldab kasutada koormaruumi mahtu 100 m3 ulatuses. Poolhaagise veoks kasutatakse spetsiaalset madalapõhjalist vedukit, mis eristub tavapärastest sadulautodest väiksema läbimõõduga rataste ja erikujulise tagavedrustusega. Megapooltreilerite vedukautosid valmistatakse kahe erineva haakesadula kõrgusega – 885 mm ja 915 mm. Megapoolhaagiseid toodetakse ka variandis, mille puhul saab pakkeüksusi vedada kahel tasandil. Topeltteki süsteem (ingl.k. double-decker system) võimaldab kaubaaluste vedamist kahel korrusel selleks ette nähtud poolhaagises. Ülemine tekk koostatakse vertikaalpostidest, horisontaaltaladest ja tõstukiga paigaldavatest moodulitest. Teisel korrusel paiknevate kaubaaluste kogukaaluks on lubatud enamasti kuni 10,0 t. Kaubaaluste paigutamisel kahel korrusel on võimalik vedada kokku 67 kaubaalust, sealjuures ülemisel korrusel 33 tk. Transpordisõnastik. 2020. ISBN 9789916960059.
Furgoonpoolhaagis

Furgoonpoolhaagis, ka bokspoolhaagis (inglise keeles box semi-trailer) on terassõrestikul, soojusisolatsiooniga ja seest ning väljast teras- või alumiiniumplekiga kaetud, kolme teljega kinnine poolhaagis. Peamiseks eeliseks tenthaagise ees on asjaolu, et veetav kaup on paremini kaitstud nii ilmastikumõjude kui ka soovimatu sissetungimise ja varguste eest. Furgoontreileri seinad on valmistatud ferrroplastist paneelidest või polüuretaanist sandvitš-tüüpi isolatsioonplaatidest paksusega 30 mm. Furgoonpoolhaagised on varustatud tavapäraselt kõrgete tiibustega, põrand on paksust, immutatud vineerist. Koormaruumi kõrgus on enamasti 2,60-2,70 m, poolhaagise kaal vahemikus 6,6–7,5 t. Sisevalgustuse tagavad lakke süvistatud valgustid. Bokspooltreilerites on tänu arvukatele kinnituskohtadele põrandal ja seintel palju võimalusi veoste kinnitamiseks. Lasti, mis koosneb paljudest eri suuruse ja kujuga pakkeüksustest, saab kinnitada koormaruumis nii liikumis- kui ka ristisuunas. Pakkeüksusi saab fikseerida ka ümberpaigutatavate vertikaalsete postidega. Furgoonpoolhaagised jaotatakse nelja põhirühma: poolhaagised, millel puuduvad termoisolatsioon ja termoseadmed; soojustatud (isotermilised) poolhaagised, mida kasutatakse toiduainete veoks; külmikpoolhaagised, mida kasutatakse külmutatud toiduainete (liha, kala jms) veoks; termopoolhaagised, mis võimaldavad hoida külmal ajal lastiruumis plusstemperatuuri ja sõltumata välistemperatuurist ka külma-või külmutusrežiimi.           Transport ja transporditehnoloogiad. 2020. ISBN 9789916960035.
Külmikpoolhaagis

Külmikpoolhaagis (inglise keeles refrigerated semi-trailer) on soojusisolatsiooniga lae ja seinte ning jahutusseadmega (osadel lisaks ka kütteseadmega) poolhaagis, mis on mõeldud kiiresti riknevate toodete (peamiselt toidukaubad) veoks. Külmikpoolhaagistega veetakse peamiselt juur- ja puuvilju, liha- ja piimatooteid, kalatooteid ja mahlu. Kütteseadmega poolhaagistega on võimalik saavutada külmal ajal ka vajalikud plusstemperatuurid. Külmikpoolhaagistest universaalsemad on termopoolhaagised. Nüüdisaegsete termopoolhaagistega on võimalik saavutada koormaruumis külmutus-, jahutus- ja kütteseadmete abil temperatuure vahemikus +20 °C kuni –25 °C. Transpordisõnastik. 2020. ISBN 9789916960059.